open-index/open-wikipedia-markdown huggingface dataset:
ฟอนต์เพื่อชาติ

**ฟอนต์เพื่อชาติ** เป็นการประกวดไทป์เฟซอักษรไทยเพื่ออุตสาหกรรมการพิมพ์ จัดโดยชมรมการจัดพิมพ์อิเล็กทรอนิกส์ไทย (Thai Electronics Publishing Club: TEPCLUB) เมื่อ พ.ศ. 2545-2546 ด้วยจุดมุ่งหมายเพื่อให้แบบอักษรเป็นตัวพิมพ์มาตรฐาน สำหรับใช้เป็นตัวพิมพ์ในเนื้อหาข้อความ และเผยแพร่สู่สาธารณชนโดยไม่คิดค่าใช้จ่าย

แบบตัวพิมพ์ที่ได้รับรางวัลมี 10 แบบ ได้แก่
* อักษราเมธี (Aksaramatee) โดย ไพโรจน์ เปี่ยมประจักพงษ์ และ บวร จรดล
* จุฬาน่ารัก (ChulaNarak) โดย จักรินทร์ สิงห์หนู
* ซีเอ็ม ประสานมิตร (CmPrasanmit) โดย สมศักดิ์ งามรุ่งวิเชียร และ กัลยาณมิตร นรรัตน์มิตรพุทธิ
* ดีซี-ปาลมงคล (DC-Palamongkol) โดย เดชา วุ้นก้อน
* ฟ้อนเล็บ (FonLeb) โดย สุชาติ วิวัฒน์ตระกูล
* หิมพานต์ (Himmaparnt) โดย โอภาส บุญครองสุข
* คณิกา (KaniGa) โดย เอกลักษณ์ เพียรพนาเวช
* นาคราช (Nakaracha) โดย ชัยชาญ เรืองเจริญผล
* พีเอสเค สมาร์ท (Psk Smart) โดย ศุภกิจ เฉลิมลาภ
* เอสอาร์ ฟ้าใหม่ (SR FahMai) โดย ไพโรจน์ ธีระประภา
แบบตัวพิมพ์ทั้งหมดเป็นรูปแบบโอเพนไทป์ และเข้ารหัสแบบยูนิโคด แต่ละแบบมี 4 ไทป์เฟซคือ ตัวปกติ ตัวหนา ตัวเอน และตัวหนาเอน

## อ้างอิง
* ธวัชชัย ศรีสุเทพ. *ฟอนต์ไหนดี?*. กรุงเทพฯ : มาร์คมายเว็บ, 2549. ISBN 978-974-93902-6-9
* รายชื่อผู้สร้างฟอนต์นำมาจาก บทแนะนำหนังสือ Open Types ซึ่งสอดคล้องกับรายละเอียดคุณสมบัติในไฟล์ฟอนต์

หมวดหมู่:ไทป์เฟซอักษรไทย
จักรวรรดิบัลแกเรียที่ 1

**จักรวรรดิบัลแกเรียที่ 1** (, ) เป็นอาณาจักรในยุคกลางของบัลแกเรียที่ก่อตั้งในปี ค.ศ. 632 ในบริเวณใกล้สามเหลี่ยมปากแม่น้ำดานูป (Danube Delta) และสลายตัวลงเมื่อปี ค.ศ. 1018 หลังจากที่ถูกผนวกเข้าเป็นส่วนหนึ่งของจักรวรรดิไบแซนไทน์ ในสมัยที่รุ่งเรืองที่สุดจักรวรรดิบัลแกเรียครอบคลุมบริเวณตั้งแต่บูดาเปสต์ ไปจนถึงทะเลดำ และจากแม่น้ำนีพเพอร์ในยูเครนปัจจุบันไปจนถึงทะเลเอเดรียติค จักรวรรดิบัลแกเรียที่ 1 มาแทนที่ด้วยจักรวรรดิบัลแกเรียที่ 2 ที่ก่อตั้งในปี ค.ศ. 1185 ชื่อทางการของประเทศตั้งแต่ตั้งมาคือ “บัลแกเรีย”

จักรวรรดิบัลแกเรียมีบทบาทสำคัญในทางการเมืองของยุโรปและเป็นหนึ่งในประเทศที่มีความแข็งแกร่งทางการทหารในบรรดาประเทศในยุคเดียวกัน ระหว่างปี ค.ศ. 717 ถึงปี ค.ศ. 718 พันธมิตรไบแซนไทน์และบัลแกเรียก็ได้รับชัยชนะต่ออาหรับอย่างเด็ดขาดในการล้อมเมืองคอนสแตนติโนเปิลซึ่งเป็นการช่วยให้ยุโรปตะวันออกรอดจากการถูกรุกรานโดยอาหรับและมุสลิม ต่อมาก็ได้ได้รับชัยชนะต่อข่านแห่งกลุ่มสหพันธ์ยูเรเชียอาวาร์ และขยายดินแดนไปยังที่ราบแพนโนเนียน (Pannonian Plain) และเทือกเขาทาทรา บัลแกเรียเป็นด่านอันมั่นคงในการต่อต้านการรุกรานที่เกิดขึ้นบ่อยครั้งจากชนโนแมดจากตะวันออกระหว่างยุคที่เรียกว่าสมัยการโยกย้ายถิ่นฐานในยุโรปครั้งที่สอง บัลแกเรียหยุดยั้งการรุกรานของชนเพเชเนกส์ (Pechenegs) และชนคูมันส์ (Cumans) ไว้ที่ทางตะวันออกเฉียงเหนือของบัลแกเรีย และหลังจากที่ได้รับชัยชนะอย่างเด็ดขาดต่อแม็กยาร์สในปี ค.ศ. 896 ผู้ถอยไปตั้งหลักแหล่งอย่างถาวรในบริเวณแพนโนเนีย

ทางด้านใต้ในระหว่างสงครามไบแซนไทน์–บัลแกเรีย บัลแกเรียก็ผนวกบริเวณดินแดนของสลาฟในเธรซ และบริเวณมาซิโดเนีย หลังจากที่กองทัพไบแซนไทน์ถูกทำลายล้างยุทธการอันเคียลัส (battle of Anchialus) ในปี ค.ศ. 917 แล้วจักรวรรดิโรมันอันศักดิ์สิทธิ์ก็แทบจะล่มสลาย

ชนบัลการ์นำวิธีการก่อสร้างใหม่ ๆ และยุทธวิธีในการสงครามมาสู่ยุโรป เมืองบัลแกเรียเมืองแรก ๆ สร้างด้วยหินซึ่งต่างจากการสร้างป้อมปราการด้วยอิฐของโรมัน เมืองหลวงพลิสคา (Pliska) ที่มีเนื้อที่ 27 ตารางกิโลเมตรเป็นเมืองที่ใหญ่ที่สุดเมืองหนึ่งในยุโรป ตัวเมืองมีระบบสาธารณูปโภคและพื้นอุ่นมานานก่อนเมืองเช่นปารีสและลอนดอน หลังจากรับนับถือคริสต์ศาสนาในปี ค.ศ. 864 แล้วบัลแกเรียก็กลายเป็นศูนย์กลางทางวัฒนธรรมของยุโรปสลาฟ วัฒนธรรมยิ่งวิวัฒนาการเพิ่มขึ้นเมื่อมีการประดิษฐ์อักขระซิริลลิคในเพรสลาฟ ที่บางแหล่งเชื่อกันว่าโดยผู้คงแก่เรียนบัลแกเรียชื่อเคลเมนต์แห่งโอห์ริด (Clement of Ohrid) นักประวัติศาสตร์บางคนกล่าวว่าสถานศึกษาแห่งเพรสลาฟและโอห์ริดเป็นสองมหาวิทยาลัยที่สองที่ก่อตั้งขึ้นในยุโรปหลังจากมหาวิทยาลัยคอนสแตนติโนเปิล

## อ้างอิง

## ดูเพิ่ม
* ประวัติศาสตร์บัลแกเรีย
* จักรวรรดิไบแซนไทน์
* จักรวรรดิออตโตมัน
* จักรวรรดิบัลแกเรีย
* จักรวรรดิบัลแกเรียที่ 2
* ราชรัฐบัลแกเรีย
* ราชอาณาจักรบัลแกเรีย


หมวดหมู่:จักรวรรดิบัลแกเรีย
บ
บ
หมวดหมู่:ประวัติศาสตร์บัลแกเรีย
หมวดหมู่:รัฐสิ้นสภาพในประเทศบัลแกเรีย
หมวดหมู่:จักรวรรดิไบแซนไทน์
หมวดหมู่:รัฐและดินแดนที่ก่อตั้งในคริสต์ศตวรรษที่ 7
หมวดหมู่:สิ้นสุดในคริสต์ศตวรรษที่ 11
จักรวรรดิบัลแกเรียที่ 2

**จักรวรรดิบัลแกเรียที่ 2** หรือ **อาณาจักรซาร์แห่งบัลแกเรีย** (, ) เป็นจักรวรรดิในในยุคกลางของบัลแกเรียที่ก่อตั้งในปี ค.ศ. 1185 และรุ่งเรืองมาจนถึงปี ค.ศ. 1396 (หรือ ค.ศ. 1422) จักรวรรดิบัลแกเรียที่ 2 เป็นจักรวรรดิที่สืบต่อจากจักรวรรดิบัลแกเรียที่ 1 และมามีอำนาจรุ่งเรืองที่สุดในรัชสมัยของสมเด็จพระจักรพรรดิคาโลยัน และ สมเด็จพระจักรพรรดิไอวาน อาเซนที่ 2 แห่งบัลแกเรีย ก่อนที่มาจะค่อยๆ เสื่อมโทรมลงจนในที่สุดก็ถูกพิชิตโดยจักรวรรดิออตโตมันในปลายคริสต์ศตวรรษที่ 14 ถึงต้นคริสต์ศตวรรษที่ 15 จักรวรรดิบัลแกเรียที่ 2 ตามมาด้วยราชอาณาจักรที่ปกครองโดยเจ้าชายและต่อมาโดยพระมหากษัตริย์เป็นราชอาณาจักรบัลแกเรียในปี ค.ศ. 1878

มาจนถึงปี ค.ศ. 1256 จักรวรรดิบัลแกเรียที่ 2 เป็นจักรวรรดิมหาอำนาจในคาบสมุทรบอลข่าน ระหว่างนั้นไบแซนไทน์ก็ได้รับความพ่ายแพ้หลายครั้งในยุทธการต่างๆ และในปี ค.ศ. 1205 จักรวรรดิละตินที่เพิ่งก่อตั้งขึ้นก็มาถูกทำลายอย่างย่อยยับในยุทธการอันเดรียโนเปิล โดยคาโลยันแห่งบัลแกเรีย ต่อมาพระราชนัดดาของพระองค์ไอวาน อาเซนที่ 2 ก็ทรงพิชิตอาณาจักรเดสโพเททแห่งเอพิรอส (Despotate of Epiros) ได้ ซึ่งเป็นผลทำให้จักรวรรดิบัลแกเรียกลายเป็นมหาอำนาจของยุโรปในคริสต์ศตวรรษที่ 13 แต่ต่อมาจักรวรรดิก็มาเสื่อมโทรมลงหลังจากการรุกรานเป็นระยะๆ ของชนทาร์ทาร์, ไบแซนไทน์, ชนฮังการี และจากการขาดความมั่นคงทางการเมืองและจากการปฏิวัติที่เกิดขึ้นภายในจักรวรรดิเอง ในปลายคริสต์ศตวรรษที่ 14 จนถึงต้นคริสต์ศตวรรษที่ 15 จักรวรรดิบัลแกเรียก็ถูกรุกรานโดยทั่วไปโดยจักรวรรดิไบแซนไทน์ผู้เข้ามาบ่อนทำลายเศรษฐกิจและโครงสร้างทางการบริหาร, ลดจำนวนประชากรของบัลแกเรีย และ เข่นฆ่าชนชั้นปกครองของบัลแกเรียไปเป็นจำนวนมาก

ทางด้านวัฒนธรรมจักรวรรดิบัลแกเรียเป็นหนึ่งในดินแดนที่ก้าวหน้าที่สุดในบรรดาประเทศต่างในยุโรปขณะนั้น แม้ว่าไบแซนไทน์จะมีอิทธิพลเป็นอันมากต่อบัลแกเรียแต่ศิลปะและสถาปัตยกรรมของบัลแกเรียก็ยังสามารถดำรงความเป็นเอกลักษณ์ของตนเองอยู่ได้โดยไม่เปลี่ยนแปลง ในคริสต์ศตวรรษที่ 14 บัลแกเรียก็มีความรุ่งเรืองทั้งทางด้านศิลปะและวรรณกรรม ประชากรส่วนใหญ่ในบัลเกเรียก็เป็นผู้มีการศึกษาดี

## ดูเพิ่ม
* ประวัติศาสตร์บัลแกเรีย
* จักรวรรดิไบแซนไทน์
* จักรวรรดิออตโตมัน
* จักรวรรดิบัลแกเรีย
* จักรวรรดิบัลแกเรียที่ 1
* ราชรัฐบัลแกเรีย
* ราชอาณาจักรบัลแกเรีย

## อ้างอิง


หมวดหมู่:จักรวรรดิบัลแกเรีย
บ
บ
หมวดหมู่:ประวัติศาสตร์บัลแกเรีย
หมวดหมู่:รัฐสิ้นสภาพในประเทศบัลแกเรีย
หมวดหมู่:รัฐบรรณาการของจักรวรรดิออตโตมัน
หมวดหมู่:รัฐและดินแดนที่ก่อตั้งในคริสต์ศตวรรษที่ 12
หมวดหมู่:สิ้นสุดในคริสต์ศตวรรษที่ 15
ไซโคลโพรพีน

**ไซโคลโพรพีน** (Cyclopropene) เป็นสารประกอบอินทรีย์ที่มีสูตรเคมี C3H4  เป็นไซโคลแอลคีนที่มีขนาดโมเลกุลเล็กที่สุด มีโครงสร้างรูปสามเหลี่ยมมีมุมระหว่างพันธะประมาณ 60 ° เพราะวงแหวนมีความเครียดวงสูงทำให้ไซโคลโพรพีนยากในการตระเตรียม

## อ้างอิง

หมวดหมู่:แอลคีน
หมวดหมู่:สารประกอบไซคลิก
หมวดหมู่:แก๊ส
จักรวรรดิเซลจูก

**มหาจักรวรรดิเซลจูก** () เป็นหนึ่งในจักรวรรดิที่สำคัญในประวัติศาสตร์โลกอิสลามช่วงยุคกลาง ก่อตั้งขึ้นโดยสุลต่านตูฆริลที่ 1 ชาวเติร์กชนเผ่าโอกูซ ซึ่งเป็นผู้รวบรวมอำนาจของชนเผ่าเติร์กในเอเชียกลางและเปอร์เซียในคริสต์ศตวรรษที่ 11

จักรวรรดิเซลจูกมีอาณาเขตครอบคลุมพื้นที่กว้างใหญ่ ตั้งแต่เอเชียกลาง เปอร์เซีย และลงไปถึงอานาโตเลีย (เอเชียน้อย) รวมทั้งอิรักและซีเรีย ซึ่งเป็นศูนย์กลางทางศาสนาและการเมืองของโลกมุสลิมในยุคนั้น โดยจักรวรรดิแห่งนี้มีบทบาทสำคัญในการปกป้องและขยายขอบเขตของอิสลามสุนนี รวมถึงการขับไล่อำนาจชีอะห์และอาณาจักรอื่นๆ ที่แข่งขันกันในภูมิภาค

ในด้านการปกครอง จักรวรรดิเซลจูกผสมผสานระบบราชการเปอร์เซียเข้ากับวัฒนธรรมเติร์ก ทำให้เกิดระบบบริหารที่มีประสิทธิภาพ โดยมีตำแหน่ง “เวซิร” (vizier) เป็นผู้ช่วยบริหารสูงสุด คล้ายกับนายกรัฐมนตรีในปัจจุบัน นอกจากนี้ยังให้การสนับสนุนศาสนาอิสลามซุนนีอย่างเข้มแข็ง ด้วยการก่อตั้งมัดเราะซะฮ์และมัสยิดในหลายเมือง ซึ่งทำให้การศึกษาและศาสนาเติบโตอย่างกว้างขวาง

จักรวรรดิเซลจูกยังมีชื่อเสียงในด้านศิลปะและสถาปัตยกรรม ที่ผสมผสานศิลปะแบบเปอร์เซียและเติร์กเข้าด้วยกัน สร้างผลงานที่มีความงดงามและมีอิทธิพลต่อยุคต่อมา เช่น การสร้างมัสยิดใหญ่ในเมืองอิสฟาฮาน จักรวรรดินี้เจริญรุ่งเรืองในช่วงศตวรรษที่ 11 ถึงต้นศตวรรษที่ 12 ก่อนจะเสื่อมอำนาจและแตกแยกลงในช่วงปลายศตวรรษที่ 12 แต่ทิ้งมรดกทางวัฒนธรรมและการเมืองที่สำคัญไว้ในประวัติศาสตร์อิสลามและตะวันออกกลางอย่างยาวนาน

## ประวัติ
### ก่อตั้งราชวงศ์
ผู้ก่อตั้งราชวงศ์เซลจูกคือขุนศึกชาวเติร์กโอคุซนามเซลจูก เขามีชื่อเสียงจากการรับใช้ในกองทัพคาซาร์ พวกเซลจูกอพยพไปที่ฆวอแรซม์ ใกล้กับเมืองJend โดยพวกเขาเข้ารับอิสลามใน ค.ศ. 985 ฆวอแรซม์ในเวลานั้นอยู่ในการควบคุมของ Ma'munids แห่งจักรวรรดิซอมอนีด ใน ค.ศ. 999 จักรวรรดิซอมอนีดตกอยู่ใต้อำนาจของรัฐข่านคารา-ข่านแห่งทรานโซเซียนา แต่พวก Ghaznavids ครอบครองดินแดนทางใต้ของ Oxus พวกเซลจูกจึงมีส่วนร่วม โดยสนับสนุนเอมีร์ซอมอนีดองค์สุดท้าย ก่อนที่จะจัดตั้งฐานอำนาจอิสระของตนเอง

## ดูเพิ่ม
* สถาปัตยกรรมเซลจูก 
* สงครามครูเสด 
* ราชวงศ์เซลจูก 

## หมายเหตุ

## เชิงอรรถ

## อ้างอิง


หมวดหมู่:รัฐและดินแดนที่ก่อตั้งในคริสต์ศตวรรษที่ 11
หมวดหมู่:สิ้นสุดในคริสต์ศตวรรษที่ 12
ราชวงศ์เซลจูก

**ราชวงศ์เซลจูก** (, *Saljuqian*) มีอีกชื่อว่า **เซลจูกเติร์ก** () หรือ **เซลจูกเตอร์โกมัน** () เป็นราชวงศ์ซุนนีเชื้อสายเติร์กโอคุซที่ถูกแผลงเป็นเปอร์เซีย และมีส่วนต่อจารีตเติร์ก-เปอร์เซีย (Turco-Persian tradition) ในตะวันออกกลางถึงเอเชียกลางสมัยกลาง พวกเซลจุคจัดตั้งจักรวรรดิเซลจุค (1037–1194) รัฐสุลต่านเคร์มอน (1041–1186) และรัฐสุลต่านรูม (1074–1308) ซึ่งมีจุดสูงสุดกินพื้นที่ตั้งแต่อิหร่านถึงอานาโตเลีย และเป็นเป้าหมายหลักในสงครามครูเสดครั้งที่หนึ่ง

## รายพระนามผู้ปกครองเซลจูก

## ดูเพิ่ม
* ตะวันออกกลาง 
* สงครามครูเสด 

## อ้างอิง

## ดูเพิ่ม
* 
* 
* Peacock, A.C.S., *Early Seljuq History: A New Interpretation*; New York, NY; Routledge; 2010
* 

เซลจูก
หมวดหมู่:รัฐและดินแดนที่ก่อตั้งในคริสต์ศตวรรษที่ 11
หมวดหมู่:สิ้นสุดในคริสต์ศตวรรษที่ 12
ดัชชีเบราน์ชไวค์

**ดัชชีเบราน์ชไวค์** (; ) เป็นอดีตแว่นแคว้นเยอรมัน เดิมดินแดนเบราน์ชไวค์-ว็อลเฟินบึทเทิลเป็นส่วนหนึ่งของจักรวรรดิโรมันอันศักดิ์สิทธิ์ที่มาก่อตั้งเป็นดัชชีอิสระตามข้อตกลงในการประชุมแห่งเวียนนาในปี ค.ศ. 1815 โดยมีเมืองหลวงอยู่ที่เบราน์ชไวค์

## ดัชชีเบราน์ชไวค์-ว็อลเฟินบึทเทิล
ตำแหน่ง “ดยุกแห่งเบราน์ชไวค์-ลือเนอบวร์ค” () เป็นของตระกูลเวลฟมาตั้งแต่ปี ค.ศ. 1235 ผู้ปกครองอาณาจักรหลายอาณาจักรทางตะวันตกเฉียงเหนือของเยอรมนี อาณาบริเวณเหล่านี้มิได้มีลักษณะเป็นรัฐอย่างเป็นทางการ เมื่อมีการแข่งขันอำนาจกันในบรรดาลูกของดยุกหลายคน ดินแดนก็มักจะถูกแบ่งย่อยออกไปอีก เมื่อสายใดสิ้นสุดลงดินแดนก็จะถูกแบ่งระหว่างสาขาต่างๆ ในตระกูล หรือบางครั้งดยุกก็อาจจะแลกเปลี่ยนดินแดนกันเอง ความเป็นอันหนึ่งอันเดียวกันของดินแดนเหล่านี้อยู่ที่ผู้ครองทั้งหลายต่างก็สืบเชื้อสายมาจากออทโทที่ 1 ดยุกแห่งเบราน์ชไวค์-ลือเนอบวร์ค

หลังจากการแบ่งแยกที่ติดต่อกันมาในที่สุดเบราน์ชไวค์-ลือเนอบวร์คก็มารวมตัวกันภายใต้แม็กนัสที่ 2 ดยุกแห่งเบราน์ชไวค์-ลือเนอบวร์ค หลังจากแม็กนัสเสียชีวิตลูกชายสามคนก็ครองอาณาจักรร่วมกัน เมื่อฟรีดริช ดยุกแห่งเบราน์ชไวค์-ลือเนอบวร์คถูกฆาตกรรมพี่น้องเบอร์นาร์ดและเฮนรีก็แบ่งดินแดนกันสองคน เฮนรีได้ดินแดนว็อลเฟินบึทเทิล

## อ้างอิง

## ดูเพิ่ม
* จักรวรรดิโรมันอันศักดิ์สิทธิ์

หมวดหมู่:รัฐสิ้นสภาพในประเทศเยอรมนี
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในปี พ.ศ. 2358
หมวดหมู่:สิ้นสุดในปี พ.ศ. 2461

หมวดหมู่:รัฐในสมาพันธรัฐเยอรมันเหนือ
หมวดหมู่:รัฐในจักรวรรดิเยอรมัน
หมวดหมู่:ดัชชีในอดีต
เลขมวล

**เลขมวล** (mass number, **A**), หรือ **เลขมวลอะตอม** หรือ **เลขนิวคลีออน** เป็นผลรวมของจำนวนโปรตอนและนิวตรอน (โปรตอนและนิวตรอนเรียกรวมกันว่านิวคลีออน) ในนิวเคลียสอะตอม เพราะโปรตอนและนิวตรอนต่างก็เป็นแบริออน เลขมวล A ก็คือเลขแบริออน B ของนิวเคลียสของอะตอมหรือไอออน เลขมวลจะต่างกันถ้าเป็นไอโซโทปที่ต่างกันของธาตุเคมี เลขมวลไม่เหมือนกับเลขอะตอม (**Z**) ที่แสดงถึงจำนวนโปรตอนในนิวเคลียสและสามารถใช้ระบุบธาตุได้ ดังนั้นค่าที่ต่างกันระหว่างเลขมวลและเลขอะตอมจะบ่งบอกถึงจำนวนนิวตรอน (*N*) ในนิวเคลียส: *N=A−Z*

เลขมวลจะถูกเขียนอยู่ด้านหลังหรือมุมบนด้านซ้ายของสัญลักษณ์ธาตุ เช่น ไอโซปโทปปกติของคาร์บอนคือ คาร์บอน-12 หรือ 12C ซึ่งมี 6 โปรตรอนและ 6 นิวตรอน สัญลักษณ์ไอโซปแบบเต็มรูปแบบจะมีเลขอะตอม (***Z***) ด้วยอยู่ด้านล่างซ้ายมือของสัญลักษณ์ธาตุ: 6C ซึ่งวิธีนี้ไม่มีความจำเป็นนักจึงนิยมละเลขอะตอมไว้

ตัวอย่าง: การสลายในธรรมชาติของคาร์บอน-14จะแผ่รังสีเบต้า ด้วยวิธีนิวตรอนหนึ่งตัวถูกทำให้เปลี่ยนสถานะกลายเป็นโปรตอนกับการปล่อยพลังงานของอิเล็กตรอนและอนุภาคต้าน ดังนั้นเลขอะตอมจะเพิ่มขึ้น 1 (*Z*: 6→7) และเลขมวลมีค่าเท่าเดิม (*A* = 14) ขณะที่เลขนิวตรอนลดลง 1 (*n*: 8→7)  อะตอมผลลัพธ์เป็นอะตอมไนโตรเจน-14ซึ่งมี 7 โปรตอนและ 7 นิวตรอน:

: 6C&nbsp;→&nbsp;7N&nbsp;+&nbsp;e-&nbsp;+&nbsp;ve

ยูเรเนียม-238ปกติจะสลายให้รังสีแอลฟาซึ่งนิวเคลียสเสีย 2 นิวตรอนและ 2 โปรตรอนในรูปแบบของอนุภาคแอลฟา ดังนั้นเลขอะตอมและเลขนิวตรอนจะลดลงไป 2 (*Z*: 92→90, *n*: 146→144) ซึ่งเลขมวลจะลดไป 4 (*A* = 238→234) อะตอมผลลัพธ์เป็นอะตอมทอเรียม-234 และอนุภาคแอลฟา (2He2+) :

: 92U&nbsp;→&nbsp;90Th&nbsp;+&nbsp;2He2+

## อ้างอิง

หมวดหมู่:นิวเคลียร์เคมี
หมวดหมู่:สมบัติทางเคมี
หมวดหมู่:ฟิสิกส์นิวเคลียร์
มูยุล มหาบุรุษพิชิตแผ่นดิน

**มูยุล มหาบุรุษพิชิตแผ่นดิน** (, ) เป็นละครซีรีส์ที่เล่าเรื่องราวของ "องค์ชายมูยุล" หรือ พระเจ้าแทมูชินกษัตริย์องค์ที่ 3 แห่ง อาณาจักรโกคูรยอ ผู้เป็นพระราชนัดดาใน พระเจ้าทงเมียงยอง หรือ จูมง และเป็นพระโอรสใน พระเจ้ายูริ และทรงเป็นวีรบุรุษคนสำคัญของเกาหลี
โดยในได้นำมาฉายในประเทศไทยทาง สถานีโทรทัศน์ไทยทีวีสีช่อง 3 อสมท. เริ่มออกอากาศวันอาทิตย์ที่ 12 กรกฎาคม พ.ศ. 2552 เวลา 18.00 น. - 20.00 น. ต่อมาได้เลื่อนเวลาออกอากาศเร็วขึ้น 15 นาที เป็นเวลา 17.45 น. - 19.45 น. และออกอากาศซ้ำทุกวันจันทร์ - ศุกร์ เวลา 02.30 - 03.25 น. เริ่ม 26 กรกฎาคม 2555 - 20 กันยายน 2555

## นักแสดง

## ลำดับรายการโทรทัศน์

หมวดหมู่:ละครโทรทัศน์ช่องเคบีเอส‎
หมวดหมู่:ละครโทรทัศน์เกาหลีใต้ในปี พ.ศ. 2551
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์ที่มีฉากในยุคโคกูรยอ
หมวดหมู่:ละครโทรทัศน์เกาหลีใต้ในคริสต์ทศวรรษ 2000
ฟ้อนเบิกฟ้าป่าแดด

**ฟ้อนเบิกฟ้าป่าแดด** เป็นฟ้อน (ศิลปะล้านนา) ที่แสดงถึงเอกลักษณ์ตัวตนของชาวอำเภอป่าแดดได้อย่างหนึ่งคือการรวบเอาเอกลักษณ์ของคนแต่ละชนเผ่าที่อาศัยในอำเภอ เช่น ไท-ยวน (ฅนเมือง), ไท-ยอง, ไท-ลาว ถ่ายทอดออกมาเป็นรูปแบบการฟ้อนซึ่งมีความอ่อนช้อยและงดงานอีกฟ้อนหนึ่งผู้ประดิษฐ์ท่าฟ้อนนายธีรวุฒิ เปลี่ยนแก้ว ชาวอำเภอป่าแดด โดยมีท่าฟ้อนดังนี้
# นบน้อมไหว้สา (สื่อถึงความอ่อน้อมและเป็นมิตรของคนอำเภอป่าแดด)
# เบิกฟ้าป่าแดด (หมายถึงชาวอำเภอป่าแดดยินดีต้อนรับทุกที่และพร้อมจะเปิดม่านรับทุกดท่านที่มาเยือน)
# แทบไท้ธาตุจอม (หมายถึงคนอำเภอป่าแดดเคารพบูชาพระธาตุจอมคีรีเป็นสิ่งคู่บ้านคู่เมืองมาตั้งแต่ในอดีต)
# ปรองดองกันไว้ (สื่อให้เห็นว่าคนอำเภอป่าแดดอยู่ร่วมกันอย่างผาสุก)
# รวมใจชนเผ่า	(สื่อให้เห็นว่าแม่มีความหลากหลายชนเผ่าแต่คนอำเภอป่าแดดก็อยู่ร่วมกันได้)
# เหมือนเถาว์เกี่ยวขอน (บอกถึงความสามัคคีของตนในอำเภอ)
# วอนให้รักษา (สื่อให้รู้ว่าให้คนในอำเภอรักษาสิ่งดี ๆ จารีตวัฒนธรรมที่สืบทอดกันมาตั้งแต่บรรพบุรุษนี้ไว้)
# จารีตล้านนา (บอกให้รู้ว่าชาวอำเภอป่าแดดมีจารีตประเพณีที่งดงามตั้งแต่สมัยอดีตที่ยาวนาน)
# คู่ฟ้าไชยนารายฯ (สื่อให้รู้ว่าอดีตอำเภอป่าแดด (เวียงปากน้ำ) จะเคยเป็นผืนแผ่นดินของอาณาจักรภูกามยาวแต่ก็สามมารถดำรงอยู่ได้ในอาณาจักรไชยนารายฯ) เปรียบเสมือนเมืองพี่เมืองน้องกัน

หมวดหมู่:ศิลปะล้านนา

## อ้างอิง
ขอขอบคุณสำนักงานวัฒนธรรม จังหวัดเชียงราย นายธีรวุฒิ เปลี่ยนแก้ว ศิลปิพื้นบ้าน จังหวัดเชียงราย นายสมบูรณ์ ศรีโชติ ประธานวัฒนธรรมอำเภอป่าแดด จังหวัดเชียงราย

หมวดหมู่:วัฒนธรรมไทย
ผจญภัยฝ่าหุบเขามรณะ

**ผจญภัยฝ่าหุบเขามรณะ** () เป็นภาพยนตร์แนวผจญภัยจากประเทศสหรัฐอเมริกา กำกับโดย แอนดี้ ฟิคแมน เข้าฉายครั้งแรกในประเทศไทยเมื่อวันที่ 9 เมษายน พ.ศ. 2552 ความยาว 98 นาที

## เรื่องย่อ
เป็นเวลาหลายปีที่เรื่องราวของสถานที่ลึกลับใจกลางทะเลทรายเนวาดาอันแห้งแล้งได้ถูกกล่าวขวัญถึง เรื่องราวของปรากฏการณ์ที่ไม่สามารถอธิบายได้และเหตุการณ์สุดแปลกประหลาดต่างๆที่เกิดขึ้น ทำให้สถานที่นี้ถูกขนานนามว่า "หุบเขามรณะ" และเมื่อคนขับรถแท๊กซี่ในเมืองที่เต็มไปด้วยการเสี่ยงโชคอย่าง ลาสเวกัส ได้รับผู้โดยสาร 2 พี่น้องวัยรุ่นที่พกเอาอำนาจพิเศษเหนือธรรมชาติขึ้นมาบนรถโดยที่เขาไม่รู้เลยว่า 
[thumb|left|300px|[แอนนาโซเฟีย ร็อบ ดเวย์น จอห์นสัน และ อเล็กซานเดอร์ ลุดวิก ในภาพยนตร์]]
ตัวเองกำลังจะพบกับการผจญภัยสุดระห่ำในปฏิบัติการปกป้องโลก, การไล่ล่าจากหน่วยงานรัฐบาล, แก๊งมาเฟีย, และผู้มาเยือนจากต่างดาวปริศนาทั้งหมดจะถูกเปิดเผย ณ หุบเขามรณะ แห่งนี้
## นักแสดง
* Dwayne Johnson  เป็น  แจ็ค บรูโน
* Carla Gugino เป็น ดร. อเล็กซ์ ฟารยด์แมน
*AnnaSophia Robb ซารา
*Alexander Ludwig เซธ
## อ้างอิง

## ดูเพิ่ม
* Race to Witch Mountain Official site. 
* Race to Witch Mountain movie trailers.
* 
* สยามโซน

หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์สำหรับเด็ก
หมวดหมู่:ภาพยนตร์ดิสนีย์
หมวดหมู่:ภาพยนตร์โดยวอลต์ดิสนีย์พิกเชอส์
แผนสังหารนรกทีละขั้น

***แผนสังหารนรกทีละขั้น*** () เป็นภาพยนตร์ที่กำกับโดยวูล์ฟกัง ปีเตอร์เซน เกี่ยวกับฆาตกรที่พยายามลอบสังหารประธานาธิบดีแห่งสหรัฐอเมริกา โดยมีเจ้าหน้าที่พิเศษที่มีหน้าที่อารักขาประธานาธิบดี พยายามปกป้อง และตามจับตัวฆาตกร ภาพยนตร์ออกฉายในปี ค.ศ. 1993

ภาพยนตร์นำแสดงโดยคลินต์ อีสต์วุด รับบทเป็นเจ้าหน้าที่พิเศษที่เคยปฏิบัติหน้าที่อารักขาประธานาธิบดีหลายคนมาอย่างต่อเนื่อง เป็นเวลา 20 ปี นับตั้งแต่ปี ค.ศ. 1963 ในสมัยจอห์น เอฟ. เคนเนดี  บทฆาตกรโรคจิตรับบทโดย จอห์น มัลโควิช โดยก่อนหน้านี้บทนี้เคยมีการเสนอให้โรเบิร์ต เดอ นีโร แต่ถูกปฏิเสธไปเนื่องจากตารางเวลาการถ่ายทำ ซ้อนกับภาพยนตร์เรื่องอื่น

ในภาพยนตร์กล่าวถึงการหาเสียงเลือกตั้งชิงตำแหน่งประธานาธิบดีสหรัฐเป็นสมัยที่สอง ซึ่งในขณะที่ภาพยนตร์ออกฉาย ตรงกับการดำรงตำแหน่งสมัยแรกของบิล คลินตัน (ค.ศ. 1993 - 2001) ผู้สร้างภาพยนตร์ได้ใช้ภาพฟุตเตจการรณรงค์หาเสียงของบิล คลินตัน กับจอร์จ เอช. ดับเบิลยู. บุช มาตัดต่อใช้ในภาพยนตร์

## นักแสดง
* คลินต์ อีสต์วุด เป็น แฟรงค์ ฮอร์ริแกน
* จอห์น มัลโควิช เป็น มิตช์ เลียรี
* เรเน รุสโซ เป็น ลิลลี เรนส์
* ดีแลน แมคเดอร์ม็อต เป็น อัล ดี แอนเดีย

## ดูเพิ่ม
* 
* รายละเอียดภาพยนตร์เรื่อง แผนสังหารนรกทีละขั้น ในเว็บไซต์ สยามโซน
* Movie stills

หมวดหมู่:ภาพยนตร์ที่ออกฉายในปี พ.ศ. 2536
หมวดหมู่:ภาพยนตร์ที่กำกับโดย วูล์ฟกัง ปีเตอร์เซน
หมวดหมู่:ภาพยนตร์ที่ถ่ายทำในวอชิงตัน ดี.ซี.
หมวดหมู่:ภาพยนตร์ที่มีฉากในวอชิงตัน ดี.ซี.
ท่าอากาศยานมาร์แซย์พรอว็องส์

**ท่าอากาศยานมาร์แซย์พรอว็องส์** (, ) หรือที่รู้จักในอีกชื่อหนึ่งว่า **ท่าอากาศยานมาร์แซย์-มารีญาน** (Marseille-Marignane Airport) เป็นท่าอากาศยานที่ตั้งอยู่ห่างจากเมืองมาร์แซย์ในแคว้นพรอว็องซาลโกตดาซูร์ ประเทศฝรั่งเศส ไปทางตะวันตกเฉียงเหนือ 27 กิโลเมตร เปิดให้บริการเมื่อ พ.ศ. 2477 ดำเนินงานโดย Marseille-Provence Chamber of Commerce and Industry (CCI) ใน พ.ศ. 2549 มีผู้โดยสารมาใช้บริการ 6,155,154 คน

เมื่อเดือนกันยายน พ.ศ. 2549 ท่าอากาศยานได้เปิดอาคารผู้โดยสาร MP2 เพื่อรองรับเที่ยวบินของสายการบินต้นทุนต่ำ

## สายการบินและจุดหมายปลายทาง
### อาคาร 1
*Aer Lingus (ดับลิน) [seasonal]
*Aigle Azur (Algiers, Annaba, Bejaia, Chlef, Constantine, Oran)
*Air Algérie (Algiers, Annaba, Batna, Bejaia, Chlef, Constantine, Oran)
*Air Austral (Saint-Denis la Réunion)
*แอร์ฟรานซ์ (Algiers, Tunis)
*Air Ivoire (Abidjan)
*Air Madagascar (Antananarivo)
*แอร์มอลตา (มอลตา)
*Air Transat (Montréal-Trudeau) [seasonal]
*Armavia (Yerevan)
*Atlas Blue (Fez, Marrakech, Oujda)
*บริติชแอร์เวย์ (ลอนดอน-แกตวิค)
*บรัสเซลส์แอร์ไลน์ (บรัสเซลส์)
*Corsairfly (Saint-Denis-la-Réunion)
*Czech Airlines (ปราก)
*El Al (เทลอาวีฟ)
*Gabon Airlines (Libreville)
*Iberia
** operated by Air Nostrum (บาร์เซโลนา, มาดริด)
*ลุฟต์ฮันซา (แฟรงค์เฟิร์ต, มิวนิก) 
**Lufthansa Regional operated by Eurowings (แฟรงค์เฟิร์ต)
**Lufthansa Regional operated by Lufthansa CityLine (มิวนิก)
*New Axis Airways (เทลอาวีฟ)
*Private Wings (Albacete, Ingolstadt)
*Royal Air Maroc (Casablanca)
*Syrian Arab Airlines (Damascus)
*TAP Portugal 
** operated by Portugália (ลิสบอน)
*Tunisair (Djerba, Monastir, Tunis)
*Yemenia (Sana'a)

### อาคาร 2 (mp²)
*EasyJet (Bristol [begins 2 July], London-Gatwick)
*Germanwings (Cologne/Bonn) [seasonal]
*Jet4you (Casablanca)
*ไรอันแอร์ (Agadir, Basel/Mulhouse, Biarritz, เบอร์มิงแฮม, Bournemouth [seasonal], Brest, Brussels-Charleroi, Cagliari, Dublin [seasonal], Edinburgh, Eindhoven, Fez, Glasgow-Prestwick, Gothenburg-City, Lille, ลอนดอน-แกตวิค, London-Stansted, มาดริด, Málaga, แมนเชสเตอร์, Marrakech, Nador, Nantes, Oslo-Torp, Paris-Beauvais, Porto, Stockholm-Skavsta, Tanger, Tours)

### อาคาร 3
*แอร์ฟรานซ์
**operated by CCM Airlines (Ajaccio, Bastia, Calvi, Figari, Rome-Fiumicino)

*เคแอลเอ็ม
**operated by KLM Cityhopper (อัมสเตอร์ดัม)

### อาคาร 4
*แอร์ฟรานซ์ (Lyon, ปารีส-ชาร์ลส์ เดอ โกลล์, Paris-Orly)
**operated by Brit Air (Nantes, Rennes)
**operated by Régional (Bordeaux, Clermont-Ferrand, Lille, Strasbourg, Toulouse)
*Twin Jet (Basel/Mulhouse, Metz-Nancy, Milan-Malpensa)

## Cargo airlines
*DHL
**operated by Exin (Nice)

## Firefighters
The Marignane airport is also the main base of the aerial firefighting division of Civil security (French Ministry of the Interior).

## See also
* Air France Flight 8969

## อ้างอิง

## แหล่ง้อมูลอื่น

* Marseille Provence Airport, official site in English  and French
* ''Aéroport de Marseille-Provence''  page at *Union des Aéroports Français* 
* 
* 
* 

มาร์แซย์พรอว็องส์
หมวดหมู่:สิ่งก่อสร้างในจังหวัดบุช-ดูว์-โรน
สนามกีฬาสิรินธร

right|thumb|สนามกีฬาสินธร

**สนามกีฬาสิรินธร** เป็นสนามกีฬาตั้งอยู่ที่โรงเรียนอัสสัมชัญศรีราชา อำเภอศรีราชา จังหวัดชลบุรี มีความจุประมาณ 8,000 คน ในช่วงปี พ.ศ. 2551 ถึง พ.ศ. 2552 สโมสรฟุตบอลชลบุรี เอฟซี เคยย้ายสนามเหย้ามาที่สนามแห่งนี้ เพื่อรอการปรับปรุงสนามสถาบันการพลศึกษาชลบุรีให้แล้วเสร็จ 

หมวดหมู่:สโมสรฟุตบอลชลบุรี
ส
หมวดหมู่:สนามฟุตบอลในประเทศไทย
หมวดหมู่:สิ่งก่อสร้างในอำเภอศรีราชา
ท่าอากาศยานนีงาตะ

**ท่าอากาศยานนีงาตะ** () เป็นท่าอากาศยานตั้งอยู่ใกล้กับนีงาตะ จังหวัดนีงาตะ จัดอยู่ในท่าอากาศยานระดับที่สองในญี่ปุ่น

## สายการบินและจุดหมายปลายทาง
### ภายในประเทศ
* ออลนิปปอนแอร์เวย์ (ฟูกูโอกะ, นาโงยะ-เซ็นแทรร์, โอกินาวะ (ฤดูกาล), โอซากะ-อิตามิ, ซัปโปโระ-ชิโตเซะ)
* ฮอกไกโดอินเตอร์เนชันแนลแอร์ไลน์ (ซัปโปโระ-ชิโตเซะ)
* เจแปนแอร์ไลน์ (โอซากะ-อิตามิ)
** เจแอร์ (นาโงยะ-โคมากิ)
### ระหว่างประเทศ
* ไชน่าอีสเทิร์นแอร์ไลน์ (เซี่ยงไฮ้-ผู่ตง, ซีอาน)
* ไชน่าเซาต์เทิร์นแอร์ไลน์ (ฮาร์บิน)
* คอนติเนนตัลแอร์ไลน์ (กวม)
* โคเรียนแอร์ (โซล-อินช็อน)
* วลาดิวอสต็อกแอร์ (วลาดิวอสต็อก)

## อ้างอิง

## แหล่งข้อมูลอื่น
* แนะนำท่าอากาศยานโดยสภาจังหวัดนีงาตะ 

## ดูเพิ่ม
* รายชื่อท่าอากาศยานในประเทศญี่ปุ่น

นีงาตะ
หมวดหมู่:การขนส่งในจังหวัดนีงาตะ
หมวดหมู่:นีงาตะ
หมวดหมู่:สิ่งก่อสร้างในจังหวัดนีงาตะ
หมวดหมู่:ท่าอากาศยานที่ก่อตั้งในปี พ.ศ. 2472
ระบอบเผด็จการ

[thumb|[Benito Mussolini|เบนนิโต มุสโสลินี (ซ้าย) และ อะดอล์ฟ ฮิตเลอร์ (ขวา) นโยบายและคำสั่งของฮิตเลอร์มีผลทั้งทางตรงและทางอ้อมต่อการเสียชีวิตราว 50 ล้านคนในยุโรป ส่วนมุสโสลินีเป็นผู้ริเริ่มแนวคิด "ฟาสซิสต์" ในยุโรป]]

**ระบอบเผด็จการ** () เป็นรูปแบบรัฐบาลที่มีลักษณะคือมีผู้นำคนเดียวหรือกลุ่มเดียว และมีการทนเพียงเล็กน้อยต่อหรือไม่ทนเลยต่อความเป็นพหุนิยมทางการเมืองและต่อสื่อเสรี ในคำนิยามแบบอื่น ๆ นั้น เผด็จการก็คือระบอบที่ไม่ใช่ประชาธิปไตย

โลกในยุคศตวรรษที่ 19 ถึง 20 มีระบอบเผด็จการ กับระบอบประชาธิปไตยภายใต้รัฐธรรมนูญเกิดขึ้นเป็นรูปแบบของรัฐหลักสองรูปแบบ ซึ่งค่อยลดทอนระบอบสมบูรณาญาสิทธิราชย์ลงในยุคต้นปฏิวัติอุตสาหกรรม สังคมเผด็จการ และเผด็จการเบ็ดเสร็จมักใช้โฆษณาชวนเชื่อเพื่อลดทอนอิทธิพลของคู่ตรงข้ามทางการเมืองหรือระบอบการปกครองอื่นลง  

## อ้างอิง

## หนังสืออ่านเพิ่มเติม
* 
* 


หมวดหมู่:คณาธิปไตย
หมวดหมู่:ความอยุติธรรม
หมวดหมู่:การละเมิดสิทธิมนุษยชน
มวลวิกฤต

**มวลวิกฤต** () คือปริมาณที่น้อยที่สุดของวัสดุฟิสไซล์ที่จำเป็นสำหรับการรักษาปฏิกิริยาลูกโซ่นิวเคลียร์ให้ยั่งยืน มวลวิกฤตของวัสดุฟิสไซล์หนึ่งจะขึ้นอยู่กับคุณสมบัติของนิวเคลียสของมัน (ให้ชัดเจนก็คือ พื้นที่หน้าตัดสำหรับปฏิกิริยานิวเคลียร์ฟิชชัน) ความหนาแน่นของมัน, รูปทรงของมัน, กระบวนการแยกไอโซโทป (สมรรถนะ) ของมัน, ความบริสุทธิ์ของมัน, อุณหภูมิของมัน, และสภาพแวดล้อมของมัน แนวความคิดเป็นสิ่งสำคัญในการออกแบบอาวุธนิวเคลียร์

## คำอธิบายของวิกฤต

เมื่อปฏิกิริยาลูกโซ่นิวเคลียร์หนึ่งในมวลของวัสดุฟิสไซล์หนึ่งเป็นแบบยั่งยืนด้วยตัวเอง มวลนั้นถูกเรียกว่าอยู่ในสถานะ "วิกฤต" ที่ไม่มีการเพิ่มขึ้นหรือลดลงของพลังงาน, อุณหภูมิ, หรือประชากรนิวตรอน

การวัดที่เป็นตัวเลขของมวลวิกฤตจะขึ้นอยู่กับแฟคเตอร์การคูณนิวตรอนที่มีประสิทธิภาพ  ค่าเฉลี่ยของจำนวนนิวตรอนที่ถูกปล่อยออกมาต่อปฏิกิริยาฟิชชันที่ทำให้เกิดปฏิกิริยาฟิชชันอื่นไปเรื่อย ๆ มากกว่าจะถูกดูดซึมหรือออกจากวัสดุ เมื่อ k = 1 มวลจะวิกฤตและปฏิกิริยาลูกโซ่แทบจะยั่งยืนด้วยตนเอง

มวล "ใต้วิกฤติ" () คือมวลของวัสดุฟิสไซล์ที่ไม่ได้มีความสามารถในการรักษาปฏิกิริยาลูกโซ่ฟิชชันให้ยั่งยืน ประชากรของนิวตรอนที่ใส่ให้กับส่วนประกอบที่ subcritical จะลดลงแบบ exponential ในกรณีนี้ k  อัตราคงที่ของ fissions ตามธรรมชาติจะทำให้เกิดระดับคงที่แบบสัดส่วนของกิจกรรมนิวตรอน การคงที่ของของสัดส่วนจะเพิ่มขึ้นเมื่อ  เพิ่มขึ้น

มวล "เหนือวิกฤต" () เป็นหนึ่งที่มีอัตราของฟิชชันที่เพิ่มขึ้น สารอาจอยู่ในภาวะสมดุล (หรือกลายเป็นวิกฤตอีกครั้ง) ที่อุณหภูมิ/ระดับพลังงานที่สูงหรือทำลายตัวเองโดยเมื่อจุดสมดุลมาถึง ในกรณีของ supercriticality, k > 1

## อ้างอิง

หมวดหมู่:การออกแบบอาวุธนิวเคลียร์
หมวดหมู่:เทคโนโลยีนิวเคลียร์
หมวดหมู่:กัมมันตรังสี
หมวดหมู่:ฟิสิกส์นิวเคลียร์
เอ็นวายซี (วงดนตรี)

**เอ็นวายซี** () เป็นวงญี่ปุ่นที่ก่อตั้งในวันที่ 7 มิถุนายน ค.ศ. 2009 เพื่อสนับสนุนวอลเลย์บอลเวิลด์กรังด์ปรีซ์ 2009 ที่จัดขึ้นในวันที่ 31 กรกฎาคมถึง 23 สิงหาคม ค.ศ. 2009

## สมาชิก
### ปัจจุบัน
* **N** นากายามะ ยูมะ
* **Y** ยามาดะ เรียวซูเกะ
* **C** ชิเน็ง ยูริ

### อดีต
* **ชาย**
** เค็นโตะ นากาจิมะ
** คิกูจิ ฟูมะ
** โฮกูโตะ มัตสึมูระ
** ยูโงะ โคจิ

## ผลงาน
### ซิงเกิล

## อ้างอิง


## แหล่งข้อมูลอื่น
*Johnny's Net 

หมวดหมู่:กลุ่มดนตรีสัญชาติญี่ปุ่น
หมวดหมู่:บอยแบนด์
เพื่อนเจ้าสาว 27 วิวาห์ เมื่อไหร่จะได้เป็นเจ้าสาว?

***เพื่อนเจ้าสาว 27 วิวาห์ เมื่อไหร่จะได้เป็นเจ้าสาว?*** เป็นภาพยนตร์อเมริกันแนวสุขนาฏกรรมจินตนิยมปี ค.ศ. 2008 กำกับโดยแอนน์ เฟลตเชอร์ และเขียนบทโดย อาลีน บรอช แมคเคนนา ภาพยนตร์เรื่องนี้มีแคทเธอรีน ไฮเกิล รับบทเป็นหญิงสาวที่เป็นเพื่อนเจ้าสาวมาแล้ว 27 ครั้ง และต้องเผชิญกับจุดเปลี่ยนในชีวิตเมื่อน้องสาวของเธอหมั้นหมายกับชายที่เธอแอบรัก

## นักแสดง
* Katherine Heigl เป็น Jane Nichols
* James Marsden เป็น Malcolm Kevin Doyle
* Malin Akerman เป็น Tess Nichols
* Edward Burns เป็น George
* Judy Greer เป็น Casey
* Maulik Pancholy เป็น Trent

## ดูเพิ่ม
* เว็บไซต์ทางการ 
* 
* DVD Talk discusses Katherine Heigl's performance in ''27 Dresses''
* ICE.com's "27 Jewelry Collection" inspired by ''27 Dresses'' 
* ''27 Dresses'' Photo Contest at Tapatap
* สยามโซน

หมวดหมู่:ภาพยนตร์อเมริกันที่ออกฉายในปี พ.ศ. 2551
หมวดหมู่:ภาพยนตร์รักตลกอเมริกัน
เกาะซาฮาลิน

**ซาฮาลิน** (, ) เป็นเกาะที่ใหญ่ที่สุดในประเทศรัสเซีย ตั้งอยู่ทางเหนือของหมู่เกาะญี่ปุ่น และอยู่ภายใต้หน่วยองค์ประกอบแคว้นซาฮาลิน เกาะซาฮาลินอยู่ในมหาสมุทรแปซิฟิก ซึ่งอยู่ระหว่างทะเลโอคอตสค์ทางตะวันออก และทะเลญี่ปุ่นทางตะวันตก เกาะนี้ตั้งอยู่ใกล้ดินแดนฮาบารอฟสค์ และอยู่ทางเหนือของเกาะฮกไกโด มีประชากรเกือบ 500,000 คน ส่วนใหญ่เป็นชาวรัสเซีย ชนพื้นเมืองบนเกาะนี้ได้แก่ ไอนุ, โอโรก และนิฟค์ ซึ่งปัจจุบันมีจำนวนน้อยมาก

ชื่อของเกาะมีที่มาจากศัพท์ภาษาแมนจูว่า *Sahaliyan* (ᠰᠠᡥᠠᠯᡳᠶᠠᠨ) ซาฮาลินเคยเป็นส่วนหนึ่งของจีนในสมัยราชวงศ์ชิง แม้ว่าจะมีการผ่อนคลายต่อควบคุมของจีนในบางครั้ง Sภายหลังทั้งรัสเซียและญี่ปุ่นอ้างสิทธิเกาะซาฮาลินในคริสต์ศตวรรษที่ 19 ถึง 20 บางครั้งข้อพิพาทนี้นำไปสู่ความขัดแย้งทางทหารและการแบ่งแยกเกาะระหว่างสองอำนาจ ใน ค.ศ. 1875 ญี่ปุ่นยกเลิกการอ้างสิทธิเกาะนี้เพื่อแลกกับหมู่เกาะคูริลตอนเหนือ จากนั้นใน ค.ศ. 1905 หลังสงครามรัสเซีย-ญี่ปุ่น เกาะนี้ถูกแบ่งเป็นสองส่วน โดยซาฮาลินใต้ยกเป็นของญี่ปุ่น ฝ่ายรัสเซียถือครองทั้งเกาะนับตั้งแต่เข้ายึดครองพื้นที่ของญี่ปุ่นในช่วงวันสุดท้ายของสงครามโลกครั้งที่สองใน ค.ศ. 1945 และยึดหมู่เกาะคูริลทั้งหมด ทางญี่ปุ่นไม่ได้อ้างสิทธิเกาะซาฮาลิน แม้ว่าจะยังคงอ้างสิทธิหมู่เกาะคูริลตอนใต้ ชาวไอนุส่วนใหญ่ในซาฮาลินย้ายมาจากเกาะฮกไกโด ซึ่งอยู่ทางใต้ของช่องแคบลาเปรูซ  หลังพลเมืองชาวญี่ปุ่นย้ายออกจากเกาะใน ค.ศ. 1949

## อ้างอิง

## แหล่งข้อมูลอื่น


ซาฮาลิน
ซาฮาลิน
ซาฮาลิน
หมวดหมู่:รัสเซียตะวันออกไกล
หมวดหมู่:เกาะในแคว้นซาฮาลิน
เกาะติมอร์

**เกาะติมอร์** () เป็นเกาะที่อยู่ใต้สุดของภูมิภาคเอเชียตะวันออกเฉียงใต้ ตั้งอยู่ทางตอนเหนือของทะเลติมอร์ พื้นที่บนเกาะแบ่งได้เป็นสองส่วน ได้แก่ติมอร์-เลสเตซึ่งเป็นรัฐอิสระ และติมอร์ตะวันตก ซึ่งเป็นพื้นที่ส่วนหนึ่งของจังหวัดนูซาเติงการาตะวันออก

เกาะติมอร์มีพื้นที่ 30,777 ตารางกิโลเมตร ชื่อของเกาะมาจากคำว่า ตีมูร์ (timur) ในภาษามลายู ซึ่งแปลว่า ตะวันออก เพราะเกาะติมอร์ตั้งอยู่ทางตะวันออกสุดของหมู่เกาะซุนดาน้อย

## อ้างอิง

## แหล่งข้อมูลอื่น
* 
* 
* 

หมวดหมู่:เกาะติมอร์
ติมอร์
ติมอร์
หมวดหมู่:เอเชียตะวันออกเฉียงใต้
บูมบูมพาว

**"บูมบูมพาว"** () เป็นซิงเกิลของวงแบล็กอายด์พีส์ ออกวางขายเป็นซิงเกิลเปิดตัวในสตูดิโออัลบั้มชุดที่ 5 ในชุด *The E.N.D.* เป็นเพลงที่ใช้เทคนิคเสียงร้องออโตจูน เข้ารวมกับแนวเพลงแดนซ์ป็อป อีเลกโทร-ฮอป และฮิปฮอป

"บูมบูมพาว" ขึ้นชาร์ตอันดับ 1 บนชาร์ตบิลบอร์ดฮ็อต 100 ถือเป็นซิงเกิลอันดับ 1 ในสหรัฐอเมริกาครั้งแรกของวง โดยถือเป็นเพลงที่อันดับ 1 ยาวนานที่สุดในปี 2009 โดยอยู่อันดับ 1 นาน 12 สัปดาห์ติดต่อกัน และยังขึ้นอันดับ 1 ในออสเตรเลีย แคนาดาและยูเคซิงเกิลส์ชาร์ต นอกจากนั้นยังติดท็อปเท็นมากกว่า 20 ประเทศ

เพลงมียอดดาวน์โหลด 465,000 ครั้งในสหรัฐอเมริกาในสัปดาห์แรกของการออก และมียอดดาวน์โหลดที่ 2,802,286 ในสัปดาห์ที่ 11 ถือเป็นยอดเพลงดาวน์โหลดสูงที่สุดในสหรัฐอเมริกา ณ ปัจจุบัน วงมีเพลงที่สามารถมียอดแตะ 2 ล้านในสหรัฐอเมริกาคือซิงเกิล  "My Humps" ที่ใช้เวลานานเกือบสองปี

## อ้างอิง

หมวดหมู่:ซิงเกิลในปี พ.ศ. 2552
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงของแบล็กอายด์พีส์
ไอลล์บีแดร์

**I'll Be There** เป็นเพลงโซลที่แต่งโดย เบอร์รี กอร์ดี, บ็อบ เวสต์, ฮัล เดวิส และวิลลี ฮัทช์ ทีมนักแต่งเพลงของโมทาวน์ ขับร้องโดยวงเดอะแจ็กสันไฟฟ์  บันทึกเสียงในอัลบั้มที่สาม วางจำหน่ายในปี ค.ศ. 1970  ขึ้นถึงอันดับหนึ่งจากการจัดอันดับของนิตยสารบิลบอร์ด และกลายเป็นซิงเกิลที่สี่ของวงที่ขึ้นถึงอันดับหนึ่ง ต่อจาก "I Want You Back", "ABC", และ "The Love You Save"  เพลงนี้ร้องนำโดยไมเคิล แจ็กสัน, เจอร์เมน แจ็กสัน, แจ็กกี แจ็กสัน และมาร์ลอน แจ็กสัน (ยกเว้น ติโต แจ็กสัน ที่ร้องประสานเสียง)

ซิงเกิล I'll Be There มียอดจำหน่ายสูงถึง 4.2 ล้านแผ่นในสหรัฐอเมริกา และ 6.1 ล้านแผ่นทั่วโลก เป็นซิงเกิลที่ประสบความสำเร็จที่สุดของเดอะแจ็กสันไฟฟ์ และทำลายสถิติเพลงของโมทาวน์ที่มียอดขายสูงสุด แทนที่เพลง "I Heard It Through the Grapevine" ของมาร์วิน เกย์ และครองสถิติอยู่เป็นเวลา 11 ปี จนถึงปี 1981 สถิติจึงถูกแทนที่ด้วยเพลง "Endless Love" ของไลโอเนล ริชชีและไดอาน่า รอสส์

ในปี ค.ศ. 1992 เพลงนี้ถูกนำมาร้องใหม่โดยมารายห์ แครี บรรจุในอัลบั้มบันทึกการแสดงสดกับเอ็มทีวี ในรายการ “MTV Unplugged”  ร้องคู่กับเทรย์ โลเรนซ์ โดยมารายห์ร้องท่อนที่ไมเคิลเคยร้องไว้ ส่วนโลเรนซ์ร้องท่อนที่เจอร์เมนเคยร้อง บันทึกเสียงเมื่อวันที่ 16 มีนาคม 1992 ออกอากาศเมื่อวันที่ 20 พฤษภาคม 1992  และตัดเป็นซิงเกิล

ซิงเกิลฉบับมารายห์ แครี ติดอันดับหนึ่งในสหรัฐอเมริกา  ถูกเสนอเช้าชิงรางวัลแกรมมีสาขาอาร์แอนด์บี ประจำปี 1993 แต่พ่ายแพ้ให้กับเพลง "End of the Road" ของ บอยซ์ ทู เม็น

## อ้างอิง

หมวดหมู่:ซิงเกิลในปี พ.ศ. 2556
หมวดหมู่:ซิงเกิลในปี พ.ศ. 2513
หมวดหมู่:ซิงเกิลในปี พ.ศ. 2535
หมวดหมู่:เพลงของเดอะแจ็กสันไฟฟ์
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงของมารายห์ แครี
หมวดหมู่:เพลงร้องคู่
จี-ฟอร์ซ หน่วยจารพันธุ์พิทักษ์โลก

***จี-ฟอร์ซ หน่วยจารพันธุ์พิทักษ์โลก*** () เป็นภาพยนตร์แอ็กชันแนวตลกสำหรับครอบครัว สัญชาติอเมริกันออกฉายเมื่อปี พ.ศ. 2552 ดำเนินการสร้างโดยวอลต์ดิสนีย์พิกเชอส์ และเจอร์รี บรักไฮเมอร์

## ผู้แสดง

### นักพากย์เสียง

### นักแสดง
* บิลล์ ไนย์ เป็น **เลียวนาร์ด เซเบอร์** (Leonard Saber)
* วิลล์ อาร์เน็ตต์ เป็น **คิป คิลเลียน** (Kip Killian)
* แซ็ค แกลิฟาแนคิส เป็น **เบน เคนเดลล์** (Ben Kendell)
* เคลลี การ์เนอร์ เป็น **มาร์ซี** (Marcie)
* ไทเลอร์ แพทริก โจนส์ เป็น **คอนเนอร์** (Connor)
* แจ็ก คอนลีย์ เป็น **ทริกสตาด** (Trigstad)
* เกเบลียล แคสชัส เป็น **คาร์เตอร์** (Carter)
* เลาดอน เวนไรต์ III เป็น **คุณปู่** (Grandpa)

## อ้างอิง

## แหล่งข้อมูลอื่น
* 
* 
* 
* 

หมวดหมู่:ภาพยนตร์อเมริกันที่ออกฉายในปี พ.ศ. 2552
หมวดหมู่:ภาพยนตร์อเมริกัน
หมวดหมู่:ภาพยนตร์สำหรับเด็ก
หมวดหมู่:ภาพยนตร์โดยวอลต์ดิสนีย์พิกเชอส์
ไส้เดือนดิน

**ไส้เดือนดิน** หรือ**ไส้เดือน** หรือ**รากดิน** () เป็นสัตว์ไม่มีกระดูกสันหลังในไฟลัมแอนเนลิดา ในอันดับย่อย Lumbricina มีลักษณะลำตัวเป็นข้อปล้อง พบได้ทั่วไปในดิน ใต้กองใบไม้ หรือใต้มูลสัตว์ เป็นสัตว์ที่มี 2 เพศในตัวเดียวกัน มีการสืบพันธุ์ทั้งแบบอาศัยเพศและไม่อาศัยเพศ

ปัจจุบันพบทั่วโลกประมาณ 4,400 ชนิด โดยแบ่งออกได้ตามลักษณะแหล่งที่อยู่อาศัย
# กลุ่มอาศัยอยู่บริเวณหน้าดิน
# กลุ่มอาศัยในดินชั้นบน ที่มีความลึกประมาณ 20-30 เซนติเมตร
# กลุ่มอาศัยในดินชั้นล่าง ที่มีความลึกประมาณ 2-3 เมตร

ไส้เดือนเป็นสัตว์ที่มีความสำคัญอย่างมากต่อระบบนิเวศ เป็นสัตว์ที่มีความสำคัญอย่างมากในการย่อยอินทรียสารในดิน และการเคลื่อนที่ในดินของไส้เดือน ถือเป็นการพรวนดิน ทำให้ดินมีช่องว่างที่จะเพิ่มปริมาณออกซิเจนให้แก่ดิน ซึ่งมีความสำคัญต่อการปลูกพืช อีกทั้งยังใช้ในการผลิตปุ๋ยหมักและน้ำหมักชีวภาพจากไส้เดือนอีกด้วย  และนอกจากนี้แล้ว ไส้เดือนยังเป็นที่นิยมอย่างยาวนาน ใช้เป็นเหยื่อสำหรับตกปลา

ปัจจุบัน มีการเพาะเลี้ยงไส้เดือนเป็นอาชีพ และมีการเผยแพร่ความรู้และความเข้าใจเกี่ยวกับไส้เดือนให้มากและกว้างขึ้น

ไส้เดือนชนิดที่มีความยาวที่สุดในโลกตามบันทึกสถิติโลกกินเนสส์ คือ ไส้เดือนยักษ์แอฟริกา จัดเป็นไส้เดือนที่อาศัยอยู่ในดินที่ลึก มีความยาวสูงสุด 6.7 เมตร

## อ้างอิง

## แหล่งข้อมูลอื่น

* WormWatch – Field guide to earthworms 
* ''Earthworms as pests and otherwise'' hosted by the  UNT Government Documents Department

หมวดหมู่:สัตว์
หมวดหมู่:สัตว์ไม่มีกระดูกสันหลัง
หมวดหมู่:แอนเนลิดา
จูฮง

**จูฮง** ( ค.ศ. 184) มีชื่อในภาษาจีนกลางว่า **จั่ว เฟิง** () เป็นขันทีราชสำนักและขุนนางชาวจีนในช่วงปลายยุคราชวงศ์ฮั่นตะวันออก (東漢 *ตงฮั่น*) ดำรงตำแหน่งขันทีสำนักประตูเหลือง (小黃門 *เสี่ยวหฺวางเหมิน*)

## ประวัติ
เมื่อ ค.ศ. 184 ในรัชสมัยพระเจ้าเลนเต้ (漢靈帝 *ฮั่นหลิงตี้*) แห่งราชวงศ์ฮั่นตะวันออก (東漢 *ตงฮั่น*) กบฏโพกผ้าเหลืองนำโดยเตียวก๊ก (張角 *จาง เจฺว๋*) ก่อการขึ้นในหลายมณฑล โลติด (盧植 *หลู จื๋อ*) ขุนพลราชองครักษ์ฝ่ายเหนือ (北中郎將 *เป่ย์จงหลางเจี้ยง*) นำทัพหลวงของราชวงศ์ฮั่นยกไปปราบกบฏ โลติดทำศึกเอาชนะกบฏโพกผ้าเหลืองได้อย่างต่อเนื่อง สามารถสังหารและจับกุมข้าศึกได้หมื่นกว่าคน เตียวก๊กและคนอื่น ๆ จำต้องล่าถอยไปตั้งมั่นที่อำเภอกงจ๋ง (廣宗縣 *กว่างจงเซี่ยน*; ทางตะวันออกเฉียงใต้ของอำเภอกว่างจง มณฑลเหอเป่ย์ในปัจจุบัน) โลติดสั่งให้ทหารสร้างกำแพงล้อมอำเภอกงจ๋ง ให้ขุดคูและทำบันไดพาดสำหรับโจมตีกำแพง โลติดเกือบจะยึดอำเภอกงจ๋งได้ แต่ในช่วงเวลานั้น พระเจ้าเลนเต้ทรงส่งขันทีจูฮงมายังทัพของโลติดเพื่อสังเกตการณ์ มีบางคนเสนอให้โลติดติดสินบนจูฮง แต่โลติดไม่ยินยอม จูฮงจึงกลับไปทูลพระเจ้าเลนเต้ว่า "พวกกบฏที่กงจ๋งนั้นสามารถตีให้แตกได้โดยง่าย แต่หลูจงหลาง (盧中郎) กลับเพียงให้สร้างกำแพงล้อมและให้ทหารพักผ่อน ราวกับจะรอให้สวรรค์ลงทัณฑ์พวกกบฏเอง" พระเจ้าเลนเต้กริ้วจึงมีรับสั่งให้จับกุมโลติดใส่รถนักโทษแล้วคุมตัวกลับมานครหลวงลกเอี๋ยง (洛陽 *ลั่วหยาง*) แล้วแต่งตั้งให้ตั๋งโต๊ะ (董卓 *ต่ง จั๋ว*) ผู้เป็นขุนพลราชองครักษ์ฝ่ายตะวันออก (東中郎將 *ตงจงหลางเจี้ยง*) ไปทำหน้าที่ปราบกบฏโพกผ้าเหลืองแทนโลติด

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ขันทีในยุคราชวงศ์ฮั่น
รอแบร์ต กูบิตซา

**โรเบิร์ต ยูแซฟ คูบิซา** ()เป็นอดีตนักแข่งรถสูตรหนึ่งชาว โปแลนด์ จากทีม บีเอ็มดับเบิลยู เซาเบอร์ เกิดเมื่อวันที่ 7 ธันวาคม ค.ศ. 1984 ที่เมืองคราคอฟ ประเทศโปแลนด์ เดิมเป็นนักแข่งสำรองของทีมต่อจาก **ฌาคส์ วิลเนิฟ** และ **นิค ไฮด์เฟลด์** นักแข่งมือ 1 และมือ 2 ของทีมต่อมาเมื่อวิลเนิฟประสบอุบัติเหตุออกจากการแข่งขันในรอบที่ 31 ของเยอรมัน กรังด์ปรีซ์ปี 2006 **ดร. มาริโอ ไทส์เซ่น** ผู้จัดการทีมจึงดึงคูบิซาขึ้นมาขับแทนและในสนามแรกในชีวิตคือ ฮังกาเรียน กรังด์ปรีซ์ปี 2006 เขาทำผลงานได้อย่างดี
ด้วยการเข้าเส้นชัยในอันดับ 7 แต่เนื่องจากทำผิดกฎบางประการจึงถูกปรับและหลังจากสนามนี้วิลเนิฟก็ออกจากทีมไปคูบิซาจึงขึ้นมาขับแทนในที่สุดและในฤดูกาลที่แล้วเขาจบฤดูกาลได้อย่างยอดเยี่ยมด้วยการจบฤดูกาลในอันดับ 4 

หมวดหมู่:นักแข่งรถสูตรหนึ่งชาวโปแลนด์
หมวดหมู่:นักแข่งรถชาวโปแลนด์
ชัวฮูหยิน

**ชัวฮูหยิน** () เป็นภรรยาคนที่สองของเล่าเปียวเจ้ามณฑลเกงจิ๋ว ในสมัยราชวงศ์ฮั่นตะวันออก และเป็นพี่สาวของชัวมอ ขุนพลภายใต้เล่าเปียว

ชัวฮูหยินและชัวมอมีความคิดที่จะกุมอำนาจทั้งหมดในเกงจิ๋ว จึงคิดที่จะพยายามทำให้เล่าจ๋องบุตรของเล่าเปียวและชัวฮูหยินเป็นผู้สืบทอดตำแหน่งของเล่าเปียว และพยายามกำจัดเล่ากี๋ บุตรของเล่าเปียวและภรรยาคนแรก รวมถึงการคิดพยายามกำจัดเล่าปี่ ซึ่งสนับสนุนเล่าเปียวให้ตั้งเล่ากี๋เป็นผู้สืบทอด ทำให้เล่ากี๋ต้องหนีภัยโดยการขอเล่าเปียวให้ตั้งตนให้เป็นเจ้าเมืองกังแฮที่กำลังขาดเจ้าเมืองและไปรับตำแหน่งที่นั้น ส่วนเล่าปี่ก็เคยถูกตามล่าโดยชัวมอมาแล้วสองครั้ง แต่ก็หนีรอดได้ทุกครั้ง

ต่อมา เล่าเปียวเสียชีวิต ชัวฮูหยินและชัวมอได้ปลอมแปลงพินัยกรรม โดยตั้งให้เล่าจ๋องขึ้นเป็นเจ้าเมือง หลังจากนั้นไม่นาน โจโฉได้นำทัพใหญ่บุกเกงจิ๋ว เล่าจ๋องยอมจำนน โจโฉตั้งให้เล่าจ๋องเป็นเจ้าเมืองเฉงจิ๋วและให้เดินทางไปรับตำแหน่ง เล่าจ๋องเดินทางไปเฉงจิ๋วพร้อมกับชัวฮูหยิน ระหว่างทางอิกิ๋มซึ่งซุ่มอยู่ข้างทางได้บุกมาสังหารเล่าจ๋องและชัวฮูหยินตามคำสั่งของโจโฉ

## ดูเพิ่ม
* สามก๊ก
* ยุคสามก๊ก
* รายชื่อตัวละครในสามก๊ก
* เล่าเปียว
* ชัวมอ
* เล่าจ๋อง

ชัวฮูหยิน
หมวดหมู่:ผู้หญิงจีนในคริสต์ศตวรรษที่ 2
หมวดหมู่:ผู้หญิงจีนในคริสต์ศตวรรษที่ 3
ตั๋งห้อง

**ตั๋งห้อง** ( เป็นตัวละครในวรรณกรรมจีนอิงประวัติศาสตร์เรื่องสามก๊ก บุตรของตั๋งจ้อ พี่ชายตั๋งโต๊ะ เมื่อลิโป้สังหารตั๋งโต๊ะ ตั๋งห้องก็ได้ถูกจับประหารด้วย

## ดูเพิ่ม

* สามก๊ก
* ยุคสามก๊ก
* จดหมายเหตุสามก๊ก
* ตัวละครในสามก๊ก
* ตั๋งโต๊ะ

ตั๋งห้อง
ยุโรปกลาง

right|thumb|300px|รัฐในยุโรปกลางในปี ค.ศ. 1902
**ยุโรปกลาง** () คือ อาณาบริเวณที่ตีความหมายแตกต่างกันไปหลายอย่าง ที่ตั้งอยู่ระหว่างยุโรปตะวันออก และยุโรปตะวันตก  คำนี้และความสนใจโดยทั่วไปของบริเวณนี้กลับมาเป็นที่สนใจกันอีกครั้ง หลังจากสงครามเย็นสิ้นสุดลงซึ่งก็เช่นเดียวกับม่านเหล็กที่เป็นอาณาบริเวณที่แบ่งยุโรปทางการเมืองออกเป็นตะวันออก และ ตะวันตก และม่านเหล็กผ่ายุโรปกลางออกเป็นสองข้าง

ความหมายของยุโรปกลางในเชิงความมีลักษณะวัฒนธรรมร่วมกันของกลุ่มรัฐที่อยู่ในเครือเป็นความคิดที่ค่อนข้างจะเป็นความคิดลวง แต่กระนั้นนักวิชาการก็ยังเสนอว่าลักษณะเอกลักษณ์ของ “วัฒนธรรมยุโรปกลางที่แม้จะยังเป็นที่โต้แย้งกันอยู่นั้นมีอยู่จริง” ความเห็นนี้มีพื้นฐานมาจาก “ความคล้ายคลึงกันที่มาจากลักษณะทางประวัติศาสตร์ สังคม และวัฒนธรรม” ซึ่งสามารถบอกได้จากการที่บริเวณที่ว่านี้เคยเป็น “สถานที่ที่เป็นแหล่งสำคัญที่สุดของผู้มีความรู้ความสามารถในด้านต่าง ๆ เป็นจำนวนมาก” ในระหว่างคริสต์ศตวรรษที่ 18 คริสต์ศตวรรษที่ 20 “Cross Currents: A Yearbook of Central European Culture” ให้คำจำกัดความของยุโรปกลางว่าเป็น “ยุโรปตะวันตกที่ถูกละเลย หรือ สถานที่ที่ยุโรปตะวันออกและตะวันตกประสานงานกัน”

ในคริสต์ทศวรรษ 2000 ประเทศหลายประเทศในยุโรปกลางก็มักจะติดอันดับอยู่ในบรรดากลุ่ม 30 ประเทศที่ถือกันว่าเป็นประเทศพัฒนา (Developed countries) ที่สุดในโลก แต่วัฒนธรรมสมัยนิยมของตะวันตก (โดยเฉพาะในวัฒนธรรมสมัยนิยมอเมริกัน) ยังคงมีความคิดเห็นเกี่ยวกับบริเวณนี้ที่ไม่ถูกต้องว่าเป็นประเทศที่ยังอยู่ในความ “ความล้าหลัง” ของสงครามเย็น

## รัฐในยุโรปกลาง
แม้ว่าความเข้าใจของความหมายของยุโรปกลางยังคงเป็นเรื่องที่ยังคงโต้แย้งกันอยู่ แต่โดยทั่วไปแล้วประเทศในกลุ่มวิเชอกราด (Visegrád Group) ก็ถือว่าอยู่ในกลุ่มนี้โดยปริยาย สมาชิกในกลุ่มยุโรปกลางมักจะรวม:
::* 
::* 
::* 
::* 
::* 
::* 
::* 
::* 
::* 

ยุโรปกลางบางครั้งก็รวมบางส่วนของประเทศเพื่อนบ้านที่รวมทั้ง:  (บางครั้งก็ทั้งประเทศ) และบริเวณทรานสซิลเวเนีย ของ  (บางครั้งก็ทั้งประเทศ) และ วอยวาดีนา และ/หรือ บริเวณเบลเกรดของเซอร์เบีย, แคว้นซาการ์ปัจจา (Zakarpattia Oblast) และ บริเวณกาลิเซียของยูเครน), แคว้นคาลินินกราดของรัสเซีย), แคว้นลอร์แรน และ อัสซาซในฝรั่งเศส และบางครั้งก็รวมทางตอนเหนือของอิตาลีด้วย

## รัฐในยุโรปกลางตามความเห็นของแหล่งข้อมูลต่าง ๆ

ไฟล์:Central Europe Katzenstein.png|ยุโรปกลางของปีเตอร์ เจ. แคทเซนสไตน์ (ค.ศ. 1997) 
ไฟล์:Visegrad group countries.png|นิตยสารเดอะเอคโนมิสต์ และ โรนัลด์ เทียร์สกีความหมายเจาะจงหมายถึงประเทศในกลุ่มวิเชอกราด
ไฟล์:Central Europe (Lonnie R. Johnson).PNG|แผนที่ยุโรปกลางของลอนนี อาร์ จอห์นสัน (ค.ศ. 1996) 
ไฟล์:Central Europe (Brockhaus).PNG|ยุโรปกลางตามคำนิยามของThe World Factbook (ค.ศ. 2009)  และสารานุกรมบร็อกเฮาส์ (ค.ศ. 1998)
ไฟล์:Central-Europe-map2.png|ยุโรปกลางของสารานุกรมโคลัมเบีย (ค.ศ. 2009).
ไฟล์:Central Europe (Meyers Grosses Taschenlexikon).PNG|ประเทศในยุโรปกลางของ Meyers grosses Taschenlexikon (ค.ศ. 1999) :
ไฟล์:Central Europe (Larousse).PNG|ประเทศในยุโรปกลางของสารานุกรมฝรั่งเศสลารูส (ค.ศ. 2009) 
ไฟล์:Central and Eastern Europe Map.png|ประเทศในยุโรปกลาง และ ยุโรปตะวันออกตามความหมายของสหประชาชาติ


## อ้างอิง

## บรรณานุกรม
* 
* 
* 
* 
* 

## ดูเพิ่ม
* ทวีปยุโรป 
* ประวัติศาสตร์ยุโรป 

## แหล่งข้อมูลอื่น

หมวดหมู่:ทวีปยุโรป
หมวดหมู่:ภูมิภาคในทวีปยุโรป
ฟ้อนร่มฟ้าไท-ยวน

**ท่าฟ้อนร่มฟ้าไท-ยวน** หรือเรียกว่า **ฟ้อนยวนสาวไหม** เป็นฟ้อนที่แสดงเอกลักษณ์อกัพกิริยาท่าทางและการดำรงค์ชีวิตของของหญิงชาวไทยวนสมัยก่อนคือการทอผ้าฝ้ายการแต่งตัว ทั้งเสื้อผ้าทรงผม จากคำบอกเล่าของผู้ประดิษฐ์ท่าฟ้อนคืออาจารย์ธีรวุฒิ  ได้ความว่า เนื่องจากฟ้อนชุดนี้ได้ประดิษฐ์ขณะอยู่อาศัยอยู่ในจังหวัดสระบุรีและได้พบกับชาวไทยวนที่อพยพมาจาก นครเชียงแสนมาอยู่ที่ สระบุรี เมื่อ 200 กว่าปี คืออาจารย์ทรงชัย วรรณกุล โดยทั้งสองได้พูดคุยกันเรื่องการฟ้อนที่เป็นเอกลักษณ์ของชาวไทยวนสระบุรี และอาจารย์ธีรวุฒิ ได้อาสาช่วยประดิษฐ์ท่าฟ้อนให้และแล้วเสร็จในปี 2548 โดยถ่ายทอดให้กับเยาวชนกลุ่มแรกคือ นักเรียนเทศบาล 4 หนองแคอนุสรณ์ อำเภอหนองแค จังหวัดสระบุรี เนื่องจากเป็นฟ้อนที่ประดิษฐ์ให้กับชาวไทยวนที่อาศัยอยู่ในสระบุรี จึงมีเอกลักษณ์ของพื้นที่ใกล้เคียงในจังหวัดสระบุรีต่อมาแทรกอยู่ในท่าฟ้อนชุดนี้ เช่น เอกลักษณ์ ของท่าฟ้อนจากละโว้ ในท่า กวาดไกว๋ยอมสี เป็นต้น ต่อท่าฟ้อนนี้ได้ถ่ายทอดให้กับเยาชนบ้านป่าแดด อำเภอป่าแดด จังหวัดเชียงราย และกลุ่มผู้สนใจในชุมชนต่าง ๆ ในจังหวัดใกล้เคียงด้วยท่าฟ้อนที่อ่อนช้อยและชุดที่สวมใส่งดงามทำให้ฟ้อนชุดนี้เป็นที่เผยแพร่เผยแพร่ และเป็นที่ยอมรับรู้จักของคนทั่วไป

## ท่าฟ้อน
# นบน้อมวันทา เกศากราบเกล้า แนบเนาพสุธา (สื่อถึงตนไท-ยวนมีความอ่อนน้อมถ่อมตน)
# เตรียมท่าตั้งเผียน (คือการเตรียมเผียนหรือกวงเพื่อรอปั่นฝ้าย) 
# เตรียมทอไว้ถ้า (คือการเตรียมเครื่องทอไว้ทอผ้า) 
# เข้าป่าโยกย้าย (บอกถึงคนไท-ยวนมักปลูกฝ้ายตามป่าและหญิงไท-ยวนออกชวนกันออกเดินทางไปเก็บฝ้ายในป่าเป็นกลุ่ม) 
# เก็บฝ้ายใส่บุง (เมื่อเก็บฝ้ายได้มักเอากระบุงไปใส่) 
# เต็มถุงเต็มซ้า (เมื่อได้ฝ้ายมากพอก็จะเอากลับมาที่บ้าน) 
# กำมาตากแดด (จากนั้นก็เอฝ้านที่เก็บได้มาตากแดดให้แห้ง) 
# ฮีตฝ้ายหื้อแตก (หมายถึงการรีดฝ่ายให้ฟูเพื่อเครียมไหปั่นฝ้าย) 
# แยกขึงเป็นยาววา (หมายถึงเมื่อได้ไหมฝ้ายเป็นเส้นก็จะขึงให้ไหมฝ้านออกเป็นเส้น) 
# เอามาสาวไหม (หมายถึงการเอาไหมฝ้ายมาม้วนให้กลุ่มก่อนนำไปย้อมสี) 
# กวาดไกวย้อมสี (แสดงถึงภูมิปัญญาของชาวไท-ยวนในอดีตที่เอาสีธรรมชาติมาย้อมไหมฝ้าย) 
# กระตุกกี่ตอผ้า (เมื่อได้สีที่ต้องการก็นำไปทอเป็นผืนผ้าและสื่อให้เห็นว่าชาวไท-ยวนในอดีตทอผ้าใช้เอง) 
# ได้ผ้าผืนงาม (เมื่อทอแล้วก็ได้ผ้าอันงดงานฉบับไท-ยวนไม่ว่าจะผ้าลายขวาง) 
# นำมาเย็บปลาย (สื่อถึงเมื่อได้ผ้าลวดลายงดงานก็จะเอามเย็บบริเวณปลายผ้าเพื่อไม่ให้ไหมฝ้ายหลุดออกจากกัน 
# ผ้าลายแป๋งซิ่น (กล่าวถึงให้เห็นว่าชาวไท-ยวนในอดีตใส่ผ้าซิ่นที่มีลวดลายงดงามวิจิตร จนคนไทถิ่นเรียกคนไท-ยวนว่ายวนตูดลาย) 
# ติ่นแดงตุ้มอก (สื่อให้เห็นว่าคนไท-ยวนในอดีตนิยมเอาผ้าสีแดงมานุ่งพันอกแทนเสื้อผ้า) 
# ผ้าสะว้านก้องคอ-ป้าดอก (หมายถึงสไบที่คนล้านนาหรือไท-ยวนใช้คล้องคอและนำมาเป็นสะไบหมกาย) 
# สางผมรอม้วนเกล้า(สื่อให้เห็นว่าหญิงไท-ยวนในอดีตมักไว้ผมยาวและเกล้าผม) 
# เอื้องเอาแซมผม (สื่อให้เห็นว่าชาวไท-ยวนชอบเอาดอกล้วยไม้มาแซมผมที่เกล้าไว) 
# สมเป็นฅนยวน (บอกให้รู้ว่าสิ่งที่กล่าวมาข้างต้นนี้คือชาวยวน)

## อ้างอิง
ขอขอบคุณสำนักงานวัฒนธรรม จังหวัดเชียงราย นายธีรวุฒิ เปลี่ยนแก้ว ศิลปิพื้นบ้าน จังหวัดเชียงราย นายสมบูรณ์ ศรีโชติ ประธานวัฒนธรรมอำเภอป่าแดด จังหวัดเชียงราย

หมวดหมู่:วัฒนธรรมไทย
อนารยชน

[thumb|260px|“[ชนเจอร์มานิค|นักรบเจอร์มานิค” โดย ฟิลิปป์ คลือเวอร์ (Philipp Clüver) ใน “Germania Antiqua” (ค.ศ.1616)]]
**อนารยชน** () เป็นคำที่มีความหมายในทางเหยียดหยามสำหรับผู้ที่ถือกันว่าไม่มีวัฒนธรรมที่อาจจะเป็นการใช้โดยทั่วไปที่หมายถึงกลุ่มชนในชาติหรือกลุ่มชาติพันธุ์ (Ethnic group) โดยทั่วไปแล้วจะหมายถึงกลุ่มชนที่มีลักษณะเป็นเผ่าพันธ์ (tribal society) จากมุมมองของวัฒนธรรมเมืองที่เห็นว่าเป็นวัฒนธรรมที่ด้อยกว่าหรือชื่นชมว่าเป็นคนเถื่อนใจธรรม (noble savage) เมื่อใช้เป็นสำนวน “อนารยชน” ก็อาจจะหมายถึงผู้ที่เป็นคนทารุณ, โหดร้าย, นิยมสงคราม และไร้ความรู้สึกต่อผู้อื่น 

การใช้คำว่า “อนารยชน” มาจากวัฒนธรรมกรีก-โรมันแต่คำทำนองเดียวกันก็พบในวัฒนธรรมอื่นๆ ด้วย

## ลักษณะทั่วไป
ในสมัยโรมันมีการอธิบายพวกอนารยชนว่ามีรูปร่างสูงใหญ ผมสีทอง ตาสีฟ้า มีความเป็นอยู่อย่างเรียบง่าย มีความเจริญด้อยกว่าพวกโรมันมาก แต่มีความอดทนต่อความหนาวเย็นและความหิวเป็นอย่างดี ชอบดื่มสุรา หมกมุ่นเรื่องเพศสัมพันธ์

## การปกครอง
ลักษณะการปกครองจะแบ่งเป็นหมู่บ้าน หลายๆหมู่บ้านรวมกันเป็นภาคหรือมณฑล หลายๆมณฑบรวมกันเป็นเผ่า แต่ละเผ่าจะมีหัวหน้าเผ่าหรือกษัตริย์เป็นผู้ปกครอง ซึ่งจะต้องมีเชื้อสายนักรบที่กล้าหาญ จะแวดล้อมไปด้วยบรรดานักรบหรือบริวารคนสำคัญที่เรียกว่า คอมแพเนียน (Campanlon) จะใกล้ชิดกับกษัตริย์ อยู่ด้วยกัน กินด้วยกัน ร่วมทำสงครามด้วยกัน กษัตริย์จะตอบแทนโดยพระราชทานอาหาร ที่อยู่อาศัย อาวุธ และสิ่งต่างๆ ให้แก่บริวาร ส่วนบริวารจะต้องถวายความจงรักภักดีและความซื่อสัตย์ ซึ่งเป็นประเพณีที่สำคัญของชนเผ่าเยอรมัน เรียกว่า คอมมิเตตัส (Comitatus) หรือ เกโฟลเก้ (Gefolge) เป็นสัญลักษณ์อย่างหนึ่งของชนเผ่าเยอรมัน ต่อมาแนวคิดนี้ได้พัฒนาเป็นรากฐานสำคัญของระบบฟิวดัลในยุโรปสมัยกลาง

การเลือกกษัตริย์หรือหัวหน้าเผ่านั้น มักจะเลือกจากบุคคลที่มีความสามารถในการรบ เพราะความจำเป็นของสภาพแวดล้อมบังคับ ที่ต้องทำให้เดินทางเปลี่ยนที่อยู่เสมอ ผู้ที่ได้รับเลือส่วนใหญ่จะมาจากตระกูลที่ยอมรับกันว่าเป็นชนชั้นเจ้า หรืออ้างว่าตระกูลของตนได้รับอำนาจมาจากพระเจ้า มักจะเลือกในตระกูลเดียวกัน จนบางครั้งดูเหมือนการสืบสายเลือดหรือสืบสันตติวงศ์ เพื่อรักษาความสามัคคีในเผ่า 

## เศรษฐกิจ
พวกอนารยชนเป็นชนเผ่ากึ่งเลี้ยงสัตว์เร่ร่อน และกึ่งเพาะปลูก มีอาชีพสำคัญคือ การประมง ล่าสัตว์ และเลี้ยงสัตว์ตามทุ่งหญ้าควบคู่ไปกับการเพาะปลูก ทำไร่นา ใช้ชีวิตเร่ร่อนไปตามแหล่งอาหารที่อุดมสมบูรณ์ ความมั่งคั่งดูได้จากจำนวนปศุสัตว์และพืชพันธ์ธัญญาหารที่เก็บเกี่ยวได้ ไม่รู้จักการใช้เงิน มีเศรษฐกิจแบบเลี้ยงตัวเองได้ (Self-Sufficiency)

## อ้างอิง

## ดูเพิ่ม
* ประวัติศาสตร์ยุโรป 

## แหล่งข้อมูลอื่น
* "Decline and fall of the Roman myth" , an excerpt from the Terry Jones' book. 
* "Official Website of Barbaric Barbarians" , A humorous view of Barbarians
* Andrew Lang, Savage Supreme Beings , *The Making of Religion*, Chapter XII (1900).

หมวดหมู่:กลุ่มชาติพันธุ์ในยุโรป
หมวดหมู่:กลุ่มชาติพันธุ์ในเอเชีย
หมวดหมู่:ประวัติศาสตร์ยุโรป
สงครามครูเสดครั้งที่ 1

**สงครามครูเสดครั้งที่ 1** (ค.ศ. 1096–1099) เริ่มต้นเป็นการแสวงบุญอย่างกว้างขวาง (ฝรั่งเศสและเยอรมนี) และจบลงด้วยปฏิบัติการนอกประเทศของทหารโดยทวีปยุโรปที่นับถือโรมันคาทอลิกเพื่อทวงแผ่นดินศักดิ์สิทธิ์ซึ่งถูกยึดในการพิชิตเลแวนต์ของมุสลิม (ค.ศ. 632–661) จนเป็นผลให้ยึดเยรูซาเลมได้เมื่อ ค.ศ. 1099 ในที่สุด สมเด็จพระสันตะปาปาเออร์บันที่ 2 ทรงเริ่มสงครามเมื่อวันที่ 27 พฤศจิกายน ค.ศ. 1095 โดยมีเป้าหมายหลักเพื่อสนองต่อการอุทธรณ์ของจักรพรรดิอเล็กซิออสที่ 1 โคมเนนอสแห่งจักรวรรดิไบแซนไทน์ ผู้ทรงขอให้อาสาสมัครจากทิศตะวันตกมาช่วยขับตุรกีเซลจูกจากอานาโตเลีย ไม่นานเป้าหมายเพิ่มเติมได้กลายมาเป็นวัตถุประสงค์หลักแทน คือ การพิชิตนครศักดิ์สิทธิ์เยรูซาเลมและแผ่นดินศักดิ์สิทธิ์ของคริสต์ศาสนิกชน และปลดปล่อยคริสต์ศาสนิกชนตะวันออกจากการปกครองของมุสลิม

ระหว่างครูเสด อัศวิน ชาวนาและข้าติดที่ดินจากหลายชาติยุโรปตะวันตกเดินทางข้ามน้ำข้ามแผ่นดินไปยังกรุงคอนสแตนติโนเปิลก่อนแล้วมุ่งสู่เยรูซาเลม นักรบครูเสดมาถึงเยรูซาเลม โจมตีนคร และยึดได้ในเดือนกรกฎาคม ค.ศ. 1099 สังหารผู้อยู่อาศัยมุสลิม คริสต์ศาสนิกชนและยิวไปเป็นจำนวนมาก นักรบเหล่านี้ยังสถาปนาราชอาณาจักรเยรูซาเลม เคาน์ตีตริโปลี ราชอาณาจักรอันติโอค และเคาน์ตีเอเดสสา

เนื่องจากสงครามครูเสดครั้งที่ 1 ส่วนใหญ่เกี่ยวข้องกับเยรูซาเลม นครซึ่งไม่เคยอยู่ภายใต้ภาวะครอบงำของคริสต์ศาสนิกชนมาถึง 461 ปี และกองทัพนักรบครูเสดปฏิเสธจะคืนดินแดนให้อยู่ในการควบคุมของจักรวรรดิไบแซนไทน์ สถานภาพของสงครามครูเสดครั้งที่ 1 ว่าเป็นการป้องกันหรือการรุกรานโดยสภาพจึงยังเป็นที่ถกเถียงกันอยู่

สงครามครูเสดครั้งที่ 1 เป็นการสนองส่วนหนึ่งของคริสต์ศาสนิกชนต่อการพิชิตดินแดนโดยมุสลิม และมีสงครามครูเสดครั้งที่ 2 ถึงครั้งที่ 9 ตามมา แต่สิ่งที่ได้มายืนยาวอยู่ไม่เกิน 200 ปี สงครามนี้ยังเป็นก้าวสำคัญก้าวแรกสู่การเปิดการค้าระหว่างประเทศอีกหนในทางตะวันตกนับแต่จักรวรรดิโรมันตะวันตกล่มสลาย

## อ้างอิง

## ดูเพิ่ม
* การประชุมสภาสงฆ์แห่งแคลมงต์

## แหล่งข้อมูลอื่น

*
หมวดหมู่:ประวัติศาสตร์ศาสนาคริสต์
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับตะวันออกกลาง
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับอังกฤษ
หมวดหมู่:สงครามเกี่ยวข้องกับอิตาลี
หมวดหมู่:สงครามเกี่ยวข้องกับอาร์มีเนีย
หมวดหมู่:จักรวรรดิไบแซนไทน์
หมวดหมู่:จักรวรรดิเซลจูก
หมวดหมู่:จักรวรรดิโรมันอันศักดิ์สิทธิ์